《鼓瑟》
宋代·陈普

满楼明月调云和，五十弦中急雨过。
彩凤拂衣鸣翠竹，素鳞鼓鬣出寒波。
凄凉楚客新愁断，清切湘灵旧怨多。
一曲更沉人已静，江头云挂缘嵯峨。

作者简介：陈普（公元一二四四年至一三一五年）生于宋理宗淳祐四年，卒于元仁宗延祐二年，年七十二岁。居石堂山。入元，隐居教授，从学者数百人。三辟为本省教授，不起。当聘主云庄书院。晚居莆中，造就益众。普著述有石堂遗稿四卷，《四库总目》行于世。